Säde

Säde oli laste- ja noorteleht, mis ilmus Eesti NSV-s 13. juunist 1946 kuni 30. detsembrini 1990; oli Eesti NSV ELKNÜ KK ja pioneeriorganisatsiooni häälekandja.Allan Teras. "Nekroloog pioneerilehele". EPL/Eesti Ekspress, 15. veebruar 2001 (vaadatud 22. novembril 2012)

Esimene peatoimetaja oli Ralf Parve (kuni 1949), edasi 1950–1952 Ita Saks, 1953 Holger Pukk, 1953–1955 Juhan-Kaspar Jürna, 1955–1957 Harald Suislepp, 1957–1962 Arnold Päts, 1962–1970 Lembit Prits, 1970–1987 Juta Renzer, 1988–1990 Mare Vetemaa, asetäitja Juhan Haravee. 

Säde ilmus kolmapäeviti, alates 6. aprillist 1952 ka pühapäeviti, 12. septembrist 1964 lisaks ka laupäeviti. Leht maksis 1 kopika. Venekeelne rööpleht Iskra ilmus 2. aprillist 1986 kuni 29. detsembrini 1990 kolmapäeviti ja laupäeviti. 

Sädemele tegid lapsepõlves kaastööd paljud hilisemad ajakirjanikud ja ühiskonnategelased, teiste seas näiteks Ene Pajula, Helar Osila, Ingrid Veidenberg, Tiina Lang, Tiina Joosu, Ainar Ruussaar, Arne Otter, Jakko Väli, Ragnar Kond, Tõnu Ojala ja Allan Alaküla.

Sädeme õigusjärglane oli 1991–2001 ilmunud noorteleht Meie Meel.

Viited

Välislingid
 Allan Teras. "Nekroloog pioneerilehele". EPL/Eesti Ekspress, 15. veebruar 2001

Kategooria:Eesti NSV ajalehed
Kategooria:Eesti laste- ja noorteajakirjandus
Kategooria:ELKNÜ Keskkomitee
Kategooria:Eesti endised ajalehed